
Részecske méret változás mérése áramló folyadékokban / The size evolution of pebbles in a particle-fluid system

Kavicsok alakjának és méretének változására már régóta vannak elméletek (Sternberg 1875, Bloore 1977, Domokos 2012, Sipos 2021). Ezen modellek általános egyenleteket adnak a szemcsék méret, illetve alakváltozására a kopás során. Mindegyik modellhez szükséges egy úgynevezett ütközési kernel, ami megmondja, hogy milyen típusú kavics milyen gyakorisággal ütközik a többiekkel. Smolichowski már 1917-ben (Smoluchowski 1917) leírta az egymással ütköző szemcsék méretfüggő átlagos hatáskeresztmetszetét, azonban ez csak bizonyos körülmények között, leginkább két dimenzióban és vákumban, szűk méreteloszlás esetén működik. A kavicsok kopása azonban nagyrészt vizes közegben történik különböző áramlási helyzetekben. Ilyen környezetben eddig még alig történt kísérleti, illetve szimulációs munka.
Ebben a munkában az a célunk, hogy áramló folyadékban megmérjük az ütközési kerneleket, amiket majd kopási modellek bemeneteként használva az eredményeket össze tudjuk hasonlítani a megfigyelésekkel. Ehhez egy CFDEM (Goniva 2012) szimulációs kódot használtunk, amiben felépítettünk egy nyíró áramlást, amiben részecskék úszhattak. Egy általunk írt algoritmus segítségével megmértük a szemcsék ütközési statisztikáját, és meghatároztuk az ütközési mátrixokat. Ezek a mátrixokat felhasználva meghatároztunk különböző lehetséges forgatókönyveket a méreteloszlások dinamikájára.

